**NOTA INFORMATIVĂ**

**la proiectul de lege pentru modificarea articolului 27 din Legea nr. 270/2018 privind sistemul unitar de salarizare în sectorul bugetar**

|  |
| --- |
| 1. **Denumirea autorului și, după caz, a participanților la elaborarea proiectului** |
| Autorul proiectului este Ministerul Finanțelor, care este desemnat responsabil de politica în domeniul salarizării în sectorul bugetar. |
| 1. **Condițiile ce au impus elaborarea proiectului de act normativ și finalitățile urmărite** |
| Proiectul de lege vizează modificarea Legii nr. 270/2018 privind sistemul unitar de salarizare în sectorul bugetar și este elaborat în vederea majorării mărimii plății compensatorii, ca măsura de susținere a salariaților cu venituri mici, prin majorarea acesteia în sectorul bugetar de la 3100 de lei la 3500 de lei, în contextul reexaminării cuantumului minim garantat al salariului în sectorul real de către Guvern. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu are drept scop armonizarea legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi** |
| Până la intrarea în vigoare a sistemului nou de salarizare (01.12.2018) circa 20% din angajați din sectorul bugetar (40 mii persoane) au avut un salariu mediu mai mic decât 2000 lei, sub minimul de existență*.*  Odată cu implementarea noului sistem de salarizare în sectorul bugetar potrivit Legii nr.270/2018 au fost prevăzute unele garanții privind asigurarea menținerii salariilor personalului din sectorul bugetar.  Garanțiile specificate la articolul 27 din Legea nr.270/2018 privind sistemul unitar de salarizare în sectorul bugetar, inclusiv și cele stipulate la alin. (2), au fost prevăzute ca măsuri compensatorii de protecție socială întru garantarea și menținerea salariilor personalului unităților bugetare reieșind din cuantumul minim necesar de asigurare socială stabilit pe țară și în dependență de situația economică și posibilitățile financiare. Or, stabilirea unei norme legale neacoperite financiar poate încălca principiul sustenabilității bugetului ceea ce nu poate fi admis.  Reieșind din prevederile menționate, precum și din posibilitățile reale ale bugetului de stat, anual se examinează cuantumul salariului minim garantat în sectorul bugetar, ținând cont de valoarea minimului de existență raportat pentru anul respectiv, astfel având tendința de majorare a acestuia, în anul 2020 fiind în mărime de 2000 lei, pentru anul 2021 în sumă de 2200 lei iar pentru anul 2022 prin Legea nr.204/2021 cu privire la modificarea unor acte normative, cuantumul a fost majorat în sumă de 3100 lei.  Prin urmare, modificarea înserată în prezentul proiect de lege se referă la majorarea cuantumului plății compensatorii de la 3100 lei la 3500 lei, în cazul în care, pentru unii salariaţi din unităţile bugetare, prin aplicarea prezentei legi, salariul lunar calculat pentru o funcţie cu durata normală a timpului de muncă, este mai mic decît 3500 de lei, aceştia vor beneficia de plăţi compensatorii. |
| 1. **Fundamentarea economico-financiară** |
| Proiectul legii implică mijloace financiare în mărime de 136,0 mii lei, cost estimat pentru 8 luni ale anului 2022, care vor fi acoperite din fondul prevăzut în bugetul de stat, întru asigurarea prevederilor cadrului normativ privind salarizarea în sectorul bugetar. |
| 1. **Modul de încorporare a actului în cadrul normativ în vigoare** |
| Adoptarea proiectului de lege implică ajustarea actelor normative ale Guvernului în vederea implementării modificărilor propuse. |
| 1. **Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul legii pentru modificarea unor acte normative va fi plasat pe pagina web oficială a Ministerului Finanțelor ([www.mf.gov.md](http://www.mf.gov.md)), directoriul „Transparența decizională”, secțiunea „Procesul decizional”.  Proiectul va fi supus consultărilor publice cu toate părțile interesate și va urma avizarea oficială în condițiile cadrului normativ.  **MINISTRU Dumitru BUDIANSCHI** |